Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 656

10. évfolyam Évi óraszám: 148 óra Belépõ tevékenységformák Múzeumok, ipartörténeti gyûjtemények látogatása. Szöveges, képi, nyomtatott és elektronikus ismeretforrások felkutatása, használata. Feladattal vezetett, önállóan végrehajtott tapasztalatszerzés, adatgyûjtés. Elemzési feladatok elvégzése tárgyak, anyagminták, rajzok, grafikonok, írásos, képi és elektronikus ismeretforrások felhasználásával. Különbözõ korok nyomdatechnikáinak, termékeinek elemzése adott szempontok szerint. Beadásra szánt szöveges beszámolók készítése. A fizikában, kémiában, matematikában tanult ismeretek rendszerezése, ismétlése. A nyomdászat története Témakörök Tartalmak Mûvészettörténet A mûvészettörténet meghatározása. A mûvészeti ágak felosztása, funkciója (képzõmûvészet, iparmûvészet). A tipográfia mint az iparmûvészet része. A nyomdászat elõzményei A gondolatrögzítés kezdetei. Az írás fejlõdése. A könyv formájának kialakulása. A könyvnyomtatás feltalálása Gutenberg találmánya, mûvei. A nyomdászat fejlõdése A tipográfia kialakulása, története. A reneszánsz, a barokk és a klasszicizmus nyomdászata. A magyarországi nyomdászat története Jelentõs nyomdászaink: Hess András, Tótfalusi Kis Miklós, Kner Imre, Tevan Andor munkássága. Jelentõsebb hazai nyomdák. Korunk nyomdaipara Termékek, technológiák jellegzetességei. Nyomdaipari anyagismeret Témakörök Tartalmak A nyomdaiparban alkalmazott anyagok Az alapanyagok, segédanyagok rendszerezése: a formakészítés, a nyomtatás, a kötészet anyagai. Papíráruk osztályozása A papír, a karton és a lemez. A papírgyártás alapanyagai Rostanyagok. Segédanyagok. A papír gyártása Pépkészítés. Lapképzés. Utófeldolgozás, nemesítés. Papírtulajdonságok Összetételi tulajdonságok. Vízzel szembeni viselkedés. Mechanikai tulajdonságok. Optikai tulajdonságok. Felületi tulajdonságok. A papírok minõségi követelményei Futtathatóság, nyomtathatóság, kinézet. Egyéb nyomathordozók Kartonok, lemezek. Fémfóliák. Mûanyag fóliák. A nyomdafesték fogalma, alkotóelemei Pigmentek, kötõanyagok, adalékanyagok. A nyomdafesték tulajdonságai Optikai tulajdonságok. Szerkezeti, mechanikai tulajdonságok. Száradási tulajdonságok. Ellenállási tulajdonságok. A nyomdafestékek minõségi követelményei A nyomtatvány minõségét befolyásoló tulajdonságok. Fényérzékeny anyagok Ezüsthalogenides fényképészeti rendszerek. Diazo típusú fénymásoló és fényképezõ rendszerek. Fotopolimer rendszerek. A digitális nyomtatás anyagai Tonerek. Tintaanyagok. Termotranszfer, termoszublimációs anyagok. Nyomdai környezetvédelem A nyomdaiparban használt anyagok környezetszennyezõ hatása és ezek csökkentése. A továbbhaladás feltételei A tanulók mintákon, reprodukciókon mutassák be az egyes mûvészettörténeti korok tipográfiai jellegzetességeit, leírások, képek reprodukciók alapján helyezzenek el az idõben más mûalkotásokat is. Tudják ismertetni az írás kialakulásának állomásait, a nyomdászat történetét, Gutenberg munkásságát, a hazai nyomdászat fejlõdésének jelentõs állomásait. Rendeljenek konkrét mai nyomdatermékeket a készítésükhöz felhasznált anyagokhoz, tanult eljárásokhoz. A tanulók mutassák be a nyomdaipar nyomathordozó anyagait, festékanyagait, fényképészeti és fénymásoló anyagait, vizsgálati módszereit, az egyes technológiákban alkalmazott eszközeit, rendeljék össze ezeket alkalmazhatóság szerint. Értékeljék egyes anyagok esetében a nyomtatvány minõségét befolyásoló tulajdonságokat. Legyenek tájékozottak napjaink nyomdaiparának tendenciáiról és a digitális nyomtatásban alkalmazott anyagokat illetõen. Alkalmazzák kémiai és fizikai ismereteiket a különbözõ technológiák, eljárások, a nyomdai alapanyagok nyomtatás közbeni viselkedésének megértéséhez. NYOMDAIPARI SZAKMAI ALAPOZÓ GYAKORLATOK 9–10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. A tananyag célja a szakmacsoport közös gyakorlati ismereteinek nyújtása, a készségek, képességek fejlesztése, a jellemzõ technológiák, munkamûveletek, felhasznált anyagok, a szakmacsoport szakképesítéseinek bemutatása. A tananyag célja, hogy bõvítse, rendszerezze és mélyítse el a közismereti és a szakmai tananyag keretében tanult ismereteket, fejlessze, formálja a tanulók mûszaki szemléletét, alapozza meg a szakmai mûveltséget, készítsen fel a szakmacsoport szakmai gyakorlataira. A mûveletek aktív tanulói magatartást és tanulási élményeket is eredményezõ bemutatásával hívja fel a figyelmet a nyomdaipari szakmák sajátosságaira, keltse fel a tanulók érdeklõdését a szakmacsoport iránt, mutassa be a nyomdaipari dolgozók tevékenységét. Segítse a tanulókat leendõ szakmai szerepük kiválasztásában, megfogalmazásában, egyéni életpályájuk reális megtervezésében. Adjon alkalmakat, teremtsen feladathelyzeteket a tanulóknak gyakorlati képességeik, tehetségük kibontakoztatására, keltse fel az érdeklõdést a szakmai tevékenységek mind teljesebb köre iránt. Biztosítson lehetõséget a szakmacsoport munkaköreiben szükséges tudatos, felelõsségteljes magatartás kialakulásához, a tanulási és szakmai motiváció megerõsítéséhez, fejlõdéséhez. Alakítsa ki a tanulókban a pontos és minõségi munkavégzés igényét, a környezettel szembeni felelõsségérzetet. A Nyomdaipari szakmai alapozó gyakorlatok oktatásának feladata, hogy a tanulók tapasztalatokat szerezzenek a szerszámok, eszközök használatában, anyagok kezelésében, a legáltalánosabb nyomdaipari mérések, kémiai, fizikai eljárások, egyéb mûveletek terén, szerezzenek gyakorlatot a számítógép-kezelésben, gépírásban. Fejlesztési követelmények A tananyag tanulása során fejlõdjenek a tanulók szakmai gyakorlatok elvégzéséhez szükséges képességei, így különösen az ismeretalkalmazó, szintetizáló gondolkodás, az önálló tapasztalatszerzés képessége, a kreativitás, a gyakorlati feladatmegoldó képesség. A szóbeli kommunikációban használják helyesen a szakmai kifejezéseket, értsék a szakmai alapfogalmakat, folyamatosan bõvítsék szakmai szókincsüket. Alakuljon ki, fejlõdjön a tanulók szépérzéke, erõsödjön meg a saját munkájukkal kapcsolatos igényességük, munkájuk legyen átgondolt, célszerû, biztonságos és eredményes. Munkájuk során szakszerûen tudjanak leírásokat, szakirodalmat, más információkat használni, értelmezni. A tantárgyi foglalkozásokon szokjanak hozzá az önálló és produktív munkavégzéshez, érezzék meg a munka eredményeinek, sikereinek értékét, örömét, alakuljon ki bennük a rendszeres és folyamatos önképzésnek, az eszközök szakszerû használatának az igénye, a felelõsségérzet egymás iránt, a társakkal való együttmûködési képesség. Munkájuk során fejlõdjön vizuális érzékelésük, figyelemösszpontosító képességük, munkabírásuk, kézügyességük, finomodjanak mozdulataik, munkavégzésük legyen egyre fegyelmezettebb, pontosabb, törekedjenek a hibátlan munkavégzésre, fogadják el annak fontosságát. Tanulják meg beosztani a rendelkezésükre álló idõt, az eszközök balesetmentes, biztos használatát, maradéktalanul tartsák be a munkavédelmi és egyéb biztonsági szabályokat. A tantárgyi tevékenység végzése által erõsödjék bennük a kötelességtudat, a felelõsségérzet, a mások munkájának, eredményeinek, teljesítményeinek tisztelete, a tanulási és szakmai motiváció, alakuljon ki a szakmához, a választott munkához, életpályához való kötõdésük, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A tanulók legyenek képesek a tanult kézi mûveleteket önállóan elvégezni, az eszközöket célszerûen és szakszerûen használni, ismerjék meg a tanult technológiákat, eljárásokat, felhasznált anyagokat. Legyenek képesek ismereteiket alkalmazni, tapasztalataikat felhasználni gyakorlati munkájuk, illetve késõbbi tanulmányaik során.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes